《长亭怨慢 次步华夫人韵》
清代·沈芳

正惆怅、绿迷烟树。梦隔红楼，暗愁如许。燕子衔花，此时春满画桥路。

旧游难续，还只恐、流莺去。独自立苍苔，记那日、弓鞋同步。

延伫。怨东风易老，两地锦笺慵赋。恹恹意绪。但镜里、恨添眉宇。

闭闲门、暗数韶光，枉过了、几番晴雨。又满院浓荫，生怕蝶来都误。

作者简介：字梦湘，吴县人，诸生顾昌贤室。有《寂寥词》。